《重阳日，寄洞霄宫贾道士》
元代·张昱

天官侍郎曾寄音，因循秋晚始相寻。张良中岁颇好道，贾岛一生成苦吟。

敢学游山随猛虎，要听捣药试微禽。丹泉况说红如酒，好与茱萸一处斟。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。